
* **1-Lloje e rrjetave komutuese**- Rrjetat me komutim mund të jenë rrjeta me:  
  -Komutim të kanaleve.-Komutim të mesazheve.-Komutim të paketave.  
  **2-Qka quajm stacion**-Pajisjet në rrjetë mund të jenë: telefona, switch, ruter, kompjuter, etj. Të gjitha pajisjet e lidhura në rrjet quhen stacione.   
  **3-Krahu transmetimit simpleks, dupleks, gjysmedupleks-**-Transmetimi simpleks- është transmetim tek i cili sinjalet transmetohen në një kah. Një stacion transmeton, kurse tjetri pranon informacionet. dmth marrësi është vetëm marrës, dhënësi është vetëm dhënës. Psh. sistemi i radiostacioneve dhe radioaparateve.   
  Te transmetimi dupleks, të dy stacionet mund të transmetojnë informacione njëkohësisht, d.m.th. nëpër mediumin transmetues sinjalet transmetohen në të dy kahet. Pra ekzistojnë dy kanale komunikuese. Shumica e sistemeve moderne janë sisteme duplekse. Stacionet në të njëjtën kohë janë edhe dhënës edhe marrës.  
  Te transmetimi gjysmëdupleks**,** dy stacione që komunikojnë njëri me tjetrin transmetojnë informacione, por jo në të njëjtën kohë. Transmetimi realizohet në atë mënyrë që njëherë transmeton njëri stacion (dhënësi), e tjetri pranon informacione (marrësi), pastaj ndërrohen rolet. Transmetimi bëhet në dy kaheje, por jo në të njëjtën kohë. Psh. sistemi i radiolidhjeve.  
  **4-Modeli i sistemit telekomunikues, me vizatu edhe me spjegu-**   
    
  *Burimi*– burimi i informacionit është pika ku gjenerohet informacioni te sistemet  
  *Shendërruesi (koderi***)-** bënë kalimin e informacionit në sinjal të përshtatshëm për sistemin, apo për mediumin komunikues.  
  *Transmetitori***-**ja përshtatë sinjalet mediumit transmetues.  
  *Kanali transmetues*–mund të jetë i llojeve: linjë ajrore, kabllo koaksiale, radio valë dhe kabllo optike.  
  *Marrësi*– ka detyrë të kundërt me dhënësin, duhet të kthejë në formë normale sinjalin (Modulimi – Demodulimi)  
  *Shndërruesi (Dekoderi)*– sinjalin e kthen në informacion, ashtu që caku lehtë të mund të deshifroj.  
  *Pengesat (Zhurmat)*– paraqesin vështirësi që lajmërohen gjatë përhapjes së sinjalit.  
  **5-Rrjeta qka eshte ? -** Rrjeta e internetit është një rrjetë e cila është e shtrirë në një hapësirë të gjerë gjeografike dhe e cila përfshinë një ndërlidhje të një numri të madh të rrjeteve. Komunikimi i këtyre rrjetave në një rrjetë të internetit është e rregulluar përmes protokollit të quajtur TCP/IP) dhe modelit OSI. Qëllimi kryesor i TCP/IP ishte krijimi i një rrjeti të ndërlidhur, që i referohet rrjetit të internetit, ose internetit, ashtu që të siguroj shërbime komunikuese universale nëpër një rrjetë  
  fizikisht të shpërndarë (heterogjene).  
  **6-Qka eshte rrezatimi I valeve elektromagnetike? -** Burim i fushës elektromagnetike janë ngarkesat elektrike dhe rrymat elektrike. Nëse ngarkesat dhe rrymat ndryshojnë gjatë kohës, atëherë ato mund të krijojnë valë elektromagnetike të cilat përhapen nga burimi dhe nuk kthehen prapa. Ky proces quhet ***rrezatim i valëve elektromagnetike***. **7-Qka quajm Anten ?-** Strukturat e ndërtuara për rrezatimin e energjisë elektromagnetike në mënyrë efektive sipas një mënyre të caktuar quhet ***antenë***. Pa një antenë efikase, energjia elektromagnetike do të ishte e lokalizuar dhe transmetimi i informacioneve pa tela, në një largësi të konsiderueshme, do të ishte i pamundur. Prandaj, për bartjen e valëve elektromagnetike në mënyrë të këtillë kërkohen pajisjet e veçanta të cilat ndërtohen nga materiali me veti të caktuara elektrike dhe magnetike e që njihen si ***antena***. **8- Spjegoje kete shprehje: λ=c/f** .- Ekzistojnë lloje të ndryshme të valëve të tilla të cilat dallohen në mes veti, varësisht nga frekuenca që posedojnë. Valët me frekuencë më të lartë kanë gjatësi valore më të vogël. Sa më e vogël që është gjatësia valore aq më e madhe është depërtueshmëria e valëve. Pra, transmetimi i valëve realizohet në distanca më të gjata. Gjatësia valore e valëve definohet me shprehjen: λ=c/f   
  **9-Kabllo STP ?**- Kabllo STP është një kabull e cila përdoret për bartjen e të dhënave në distanca jo shumë të gjata. Është kabllo e përbërë prej 8 fijeve nga bakri të cilët dallohen ndërmjet tyre në bazë të ngjyrave të mbështjellëses së këtyre fijeve. Këto 8 fije të kabllos STP janë të grupuara në 4 grupe me nga 2 fije të përdredhura së bashku. Kabllo STP zvogëlon zhurmën elektrike, interferencat magnetike dhe interferencat radiofonike.  
  **10-Kabllo UTP ?-** është i ngjashëm me kabllon STP, por me disa dallime të vogla, pasi që ky lloj mediumi është më i lehtë për t’u terminuar (instaluar) pasi që në këtë kabull ekziston vetëm një mbulesë dhe atë në pjesën e jashtme te të 4 çifteve të telave Por për dallim nga kabllo STP, kabllo UTP është më pak imune sa i përket interferencave dhe dobësimit, prandaj kjo kabull përdoret kryesisht në ambientin e brendshëm të objektit  
  **11-Kabllo Koaksiale ?-** përbëhet prej një përçuesi të bakrit në mes, i cili është në formë të një cilindri të hollë dhe i cili pastaj është i mbuluar me një izolues plastik, e më pas përbëhet prej mbështjellësit të gërshetuar të bakrit i cili përdoret si përçuesi i dytë brenda këtij mediumi, dhe se të gjitha këto janë të izoluara me mbështjellësin e jashtëm. Ku per shkak te ksaj mbeshtjellje ka një rezistence mjaft të madhe ndaj interferencave dhe zhurmave dhe mund të transmetoje në një distancë më të madhe se sa kabllot UTP dhe STP,  
  **12-Si eliminohen interferencat tek kabllo STP (Shielded twisted pair) ?** - Përdredhja e përcjellësve ndihmon ne reduktimin e interferencave që paraqiten te sinjalet që transmetohen nëpër këto fije. Sa më i përdredhur te jetë kabllo aq më rezistent është ndaj interferimeve dhe zhurmave të jashtme. Eliminimi i interferimeve (me vlera pozitive), apo zhurmave realizohet në atë mënyrë që zhurmat që paraqiten në pjesën pozitive eliminohen me ato që paraqiten në pjesën negative gjatë kalimit në piken zero.  
    
    
    
  **13-Fijet Optike ?** - Fijet optike janë mediumet më bashkëkohore për transmetim. Fijet optike janë të tejdukshme me formë cilindrike dhe me diametër prej 2 deri 200 . Kryesisht janë të prodhuara prej qelqi, por edhe nga plastika. Si rezultat i humbjeve të vogla, brezit të gjerë të transmetimit, fijet optike mund të përdoren për transmetime në distanca shumë më të gjata se kabllot e bakrit; në rrjetet e të dhënave fijet optike mund të përdoren në një distanc rreth 50 km pa përdorur përsëritës  
  **14-Fijet optike njëmodëshe -**Fijet në të cilat kemi vetëm një mod (mënyrë) të përhapjes quhen fije optike njëmodëshe. Fijet njëmodëshe konsiderohen si zgjedhja më e përshtatshme, kur kemi të bëjmë me shtrirje të kabllove në distanca më të gjata se një kilometër, kur kemi të bëjmë me bartje të sinjaleve me një shpejtësi më të madhe se 2 deri 3 Gb/s, ose kur sistemi duhet të jetë i “siguruar në të ardhmen”.  
  **15- Fijet Shumemodshe ?** -Fijet në të cilat drita rrugëton nëpër shumë rrugë ose mode quhen fije shumëmodëshe. Fijet shumëmodëshe në krahasim me fijet njëmodëshe kanë diametër më të madh të bërthamës.Brenda bërthamës së këtyre fijeve janë disa qindra shtresa të qelqit, secila me indeks me të vogël të thyerjes, duke filluar nga zemra e bërthamës drejt periferisë së bërthamës.   
  **16- Fijet optike me index shkalle ?-** Fijet që kanë bërthamë me indeks të thyerjes konstant *n*1 dhe mbështjellëse me indeks të thyerjes *n*2 i cili është pak më i vogël se *n*1, quhen fije optike me indeks shkallë (*step index fiber*). Me fjalë të tjera, indeksi i thyerjes te fijet me indeks shkallë, gjatë gjithë bërthamës është i pandryshueshëm, ndërsa në kufirin ndërmjet bërthamës dhe mbështjellës ndryshon menjëherë nga *n*1 në *n*2.  
  **17- Fijet optike me index gradual ?** - Fijet optike që nuk kanë bërthamë me indeks konstant, quhen fije optike me indeks të thyerjes gradual. dmth fijet me indeks të thyerjes gradual kanë bërthamë me indeks të thyerjes *n*(*r*) që ndryshon gradualisht duke filluar nga qendra e bërthamës drejt periferisë së bërthamës. Indeksi i thyerjes ka vlerë më të madhe në qendër të bërthamës, ndërsa zvogëlohet gradualisht duke shkuar ka periferia. Ndërsa indeksi i mbështjellës së fijes është konstant dhe vlera e tij është më e vogël se vlera e indeksit të bërthamës.  
  **18-Rrjetet komunikuese ?** -Janë bashkësi e nyjeve komunikuese, mediumeve transmetuese dhe stacioneve. Stacionet në rrjetë mund të jenë kompjuter, telefona, shtypës, si dhe pajisje tjera komunikuese. Me fjalë tjera, rrjetet komunikuese janë një mekanizëm që ju mundësojnë stacioneve të ndryshme të shpërndara në hapësira të ndryshme, si dhe përdoruesve të tyre të komunikojnë njëri me tjetrin dhe të shfrytëzojnë resurset e përbashkëta.  
   **19-Cilet jan faktoret qe duhet te kemi parasysh kur te zgjedhim kartelen e rrjetit ?-**-Tipi i rrjetës (p.sh. Ethernet, Token Ring apo FDDI)   
  -Lloji i mediumit (p.sh. kabllo me tela të përdredhur në çift (UTP, STP), kabllo koaksial, apo kabllo me fije optike)   
  -Tipi i magjistrales (p.sh. PCI tek kompjuterët më të ri apo ISA tek kompjuterët më te vjeter)  
  **20-Topoligjia Yll ?** - Në rastin e një topologjie të tillë të gjitha stacionet komunikuese lidhen drejtpërdrejt në një pajisje qendrore e cila mund të jetë, hub, switch, etj. Në rastin kur kërkohet komunikim në mesë stacioneve periferike të rrjetit një topologji e tillë nuk është shumë e preferuar. Për shkak se në rastin e tillë i gjithë komunikimi dirigjohet nga një pajisje e vetëm (pajisja qendrore). Në rastin e dështimit të pajisjes qendrore do te kemi dështim të tërë rrjetit.  
  **21-Topoligjia Unaze ?** - Në rastin e topologjisë unazë stacionet janë të lidhura në një unazë të mbyllur, Të dhënat transmetohen në një drejtim rreth unazës dhe mund të lexohen nga të gjitha stacionet. Qasja në rrjetë rregullohet asisoj që në të njëjtën kohë vetëm një stacion ka qasje. Për të kontrolluar qasjen e secilit stacion, shfrytëzohet skema me prioritet të shumëfishtë. Një stacion mund të përcjellë të dhëna varësisht nga prioriteti. Nëse kanë prioritet të njëjtë, ai transmeton nëse mund të rrëmbejë shenjën. Në të kundërtën duhet të bëhet rezervimi dhe të pres deri sa të merr shenjën për transmetim.  
  **22-Topologjia Mesh** ?- Në rastin e një topologjie mesh, çdo stacion është i lidhur me çdo stacion tjetër. Rrjetet Mesh kryesisht përdoren kur nevojitet siguri e lart e rrjetit. Një rrjetë e tillë na mundëson që edhe nëse dështon një stacion ose nyje, nuk do të kemi ndërprerje të komunikimit, por një konfigurim i tillë i rrjetit do te ishte më i komplikuar dhe me një kosto më të lartë.  
  **23-Topologjia Bus (magjistrale) ?** - të gjitha stacionet janë të lidhura në një kabull qendrore të quajtur bus (magjistrale). Gjerësia e brezit sillet prej 10-100 Mbps. Kur një stacion dëshiron të bëjë dërgimin e një mesazhi ai e dërgon atë përgjatë magjistrales. Mesazhit që duhet të dërgohet i vendoset adresa e marrësit dhe ky mesazh ju dërgohet të gjithë stacioneve të lidhura, por ai injorohet nga të gjithë stacionet që adresa e vendosur nuk përputhet me adresën e marrësit. Në momentin kur adresa përputhet me atë të marrësit për të cilin është paraparë dërgimi i mesazhit, stacioni reagon dhe mesazhi pranohet. Qasja në rrjete realizohet kur rrjeti të jetë i lirë.  
  **24- Përmes cilave pajisje ju mundësohet përdoruesve lidhja dhe komunikimi me njëri tjetrin, përmes rrjetit.?-** Pajisjet që lidhen në segmentin e rrjetës i quajmë si konferencierë (hosts). Këta host që lidhen në rrjetë jane:-kompjuterët, -serverët,-printerët, -skanerët dhe shumë pajisje tjera.   
  **25- Perseritesi ?** -siq e dim efikasiteti I bartjes se te dhenave prej disa mediumeve eshte I kufizuar dhe na duhet te vazhdojm bartjen e informative ateher e perdorim Perseritesin I cili klasifikohet si pajisje e shtresës së parë të modelit OSI dhe eshte pajisje jo inteligjente, sepse ky vepronë vetëm në nivel të bitëve dhe nuk interesohet për informacione të tjera.  
  **26-Hubs ?** - Ndryshe quhet edhe përsëritës shumëportësh. përdoret për topologjitë yll. Është pajisje fizike te modeli osi dhe jo inteligjente dhe i takon shtresës së parë. Përveç që përforcon sinjalin kur është aktiv nuk ka mundësi për filtrimin e paketave. Qëllimi tij është rigjenerimi i sinjaleve hub-i mundëson rigjenerimin e bitëve për një numër më të madh të nyjeve (hosts) Dy arsyet kryesore për përdorimin e hub-ve në rrjetë janë: krijimi i një pike qendrore lidhëse për hostët, si dhe rritja e sigurisë së rrjetës.  
  **27-Ura (bridge) ?** - Shërben për ndërlidhjen e segmenteve të rrjetit LAN në nivel të shtresës së ndërfaqës së rrjetit (shtresa e dytë) dhe mundëson përcjelljen e kornizave ndërmjet tyre. Ura luan funksionin e një MAC-i dhe nuk varet nga ndonjë protokoll i ndonjë shtrese më të lartë.. Ajo shërben kur një IP e hostit dërgon në IP e datagram-it të ndonjë hosti tjetër në një rrjetë të lidhur me një urë, ajo dërgon datagramin drejtpërdrejt te hosti dhe datagrami tërthorazi urës pa dërguar IP e hostit, si dhe pa qenë i vetëdijshëm për këtë. Qëllimi i urës është të realizoj filtrimin e trafikut në një rrjetë LAN, të mundësoj lidhjen e pjesëve të LAN-it, për trafikun që është drejtuar për ato segmente.  
   **28- Komutuesi (switchs) ?** - Ndryshe quhet urë shumëportëshe. Është pajisje e shtresës së dytë dhe është gjysmë inteligjente, ku filtrimi bazohet në MAC adresë. Urat dhe komutuesit për hostat që konektojnë bëjnë mikrosegmentizimin. Me mikrosegmentizim nënkuptojmë filtrimin e transmisioneve në nivel të MAC adresës  
  **29- Router (rrugezuesi) ?** - Është pajisje inteligjente e cila ndërlidhë rrjetet në nivel të shtresës së rrjetit dhe rrugëzon paketat ndërmjet tyre. Rrugëzimi duhet te kuptoj strukturën e lidhur të adresimit nëpërmjet protokolleve të rrjetit që ajo përkrah dhe duhet të marr vendim në kohë reale, se si dhe kah të përcillen paketat e të dhënave. Funksioni bazë i rrugëzimit është implementuar në shtresën e IP-së së protokollit TCP/IP. Ruteret e dedikuar sigurojnë shumë më shumë specifikime të rrugëzimit sesa minimumi i funksioneve te implementuara nga shtresa e IP. Sepse IP siguron funksionim bazik të rrugëtimit.  
  **30-Shtresat e modelit OSI ?** - Shtresat e rrjetit të definuara nga Organizata Ndërkombëtare për Standarde (International Standards Organization-ISO) për ndërlidhjen e sistemeve të hapura (Open SystemInterconnection-OSI) janë: -Shtresa 7: Shtresa e aplikimit (Aplication layer)   
  -Shtresa 6: Shtresa e prezantimit (Presentation layer)   
  -Shtresa 5: Shtresa e sesionit-konferencës (Session layer)   
  -Shtresa 4: Shtresa e transportit (Transport layer)   
  -Shtresa 3: Shtresa e rrjetit (Network layer)  
  -Shtresa 2: Shtresa e lidhjes së shënimeve (Data link layer)   
  -Shtresa 1: Shtresa fizike (Physical layer)   
  **31-Protokollet me të përdorura për menaxhim te rrjetave janë:**  1-SNMP (Simple Network Management Protocol) 2-SNMPv2 (SNMP version 2)   
   3-CMIS/CMIP (Common Management Information Services/Common Management Information Protocol)   
  **32-Qka kupton me hand-shaking ?** - Kur një aplikacion përdor shërbimin lidhje-orientuar, klienti dhe serveri (që i takojnë sistemeve të ndryshme) dërgojnë paketa të kontrolluara me njëri-tjetrin para se të realizojnë dërgimin e pakove me të dhëna reale (të tilla si, e-mail mesazhet).Kjo është quajtur procedura ***hand-shaking*** e alarmimit të klientit dhe serverit, duke i mundësuar atyre që të përgatiten për një sulm të paketave.   
  **33-Sherbimet connettion oriented ?-** Kur një aplikacion përdor shërbimin lidhje-orientuar, klienti dhe serveri (që i takojnë sistemeve të ndryshme) dërgojnë paketa të kontrolluara me njëri-tjetrin para se të realizojnë dërgimin e pakove me të dhëna reale (si, e-mail mesazhet).Pasi ka përfunduar kjo procedur behet vendosja e një "lidhje" në mes të dy sistemeve fundore, por këto dy sisteme fundore janë të lidhura në një mënyrë shumë të lirshme, sipas terminologjis “lidhje e drejtpërdrejt"  
  **34-Sherbimet connectionless ?** -Në rastin e shërbimit pa lidhje nuk ka asnjë handshaking. Kur njëra anë e aplikimit dëshiron të dërgojë pako në një anë tjetër të një aplikuesi, aplikacioni dërgues thjesht dërgon pakot. Duke pasur parasysh se nuk ka asnjë procedurë handshaking para transmetimit të paketave, të dhënat mund të dërgohen më shpejtë. Por nuk ka ndonjë konfirmim për një arritje të paketave. Nuk realizohet asnjë dispozitë për kontrollim të rrjedhjes ose kontrollim të mbingarkesës. Shërbimi i tillë *connectionless* është realizuar nga UDP (User Datagram Protokolli);  
  **35-Lidhja e dy stacioneve te rasti topologjis pse nuk e perdorim lidhjen nje me nje por e bejm multipleksimin ? -**  Nuk e perdorim lidhjen nje me nje sepse duhen shum kabllo dhe kostoja e tyre eshte me e lart kshtuqe e perdorim multipleksimin sepse multipleksimi mundëson transmetimin e njëkohshëm të disa sinjaleve nëpër të njëjtin medium transmetues, përkatësisht realizimin e disa kanaleve komunikuese nëpër një kanal transmetues.Në marrje duhet të përdoret një demultipleksim sa më preciz, ashtu që të bëhet ndarja e këtyre kanaleve.  
  **36-Multipleksimi me ndarje Frekuencore FDM ?** - Te multipleksimi me ndarje frekuencore (FDM), spektri frekuencor ndahet në breze frekuencore më të vogla. Në këtë rast çdo kanal e ka në dispozicion një pjesë të brezit frekuencor gjatë gjithë kohës. Kanalet ndahen njëri nga tjetri me brez frekuencor mbrojtës.Në këtë rast sinjalet e transmetuara janë sinjale analoge, ndërsa sinjalet në hyrje të multiplekserit mund të jenë analoge apo digjitale.  
  **37-Multipleksimi me ndarje kohore TDM ?** - Multipleksimi TDM aplikohet kur shpejtësia e transmetimit e mediumit transmetues (kapaciteti) e tejkalon shpejtësinë e nevojshme për transmetimin e sinjaleve digjitale të cilat multipleksohen .Çdo kanal e shfrytëzon tërë brezin frekuncorë gjatë intervaleve të caktuara kohore, prandaj në medium transmetues ekziston vetëm një bartës. Për një link TDM, koha është ndarë në korniza (frames) me kohëzgjatje fikse dhe çdo kornizë është e ndarë në një numër i caktuar i slot-ve kohorë.   
  **38-Rrjetat me komutim te paketave ?** - burimi bënë ndarjen e mesazheve të gjata në paketa të vogla. Ndërmjet burimit dhe destinacionit, secila prej këtyre paketave rrugëton përgjatë linqeve komunikuese dhe komutuesit e paketave (te njohur gjithashtu si routers). Shumica komutuesve të paketave përdorin transmetimin ruaj dhe përcjell **(store and forward)** në hyrje te linqeve, qe dmth se komutuesi duhet të pranoj paketën te tërë para se të mund të fillojë të transmetojë bit-in e parë të paketës mbi linkun në pjesën dalëse, gje qe shkakton vones.  
  **39-Mediumi Transmetues qka eshte ?** - Mediumi transmetues është pjesa e sistemit transmetues që ka për detyrë bartjen e sinjalit. Karakteristikat e mediumit transmetues ndikojnë shumë në cilësinë e transmetimit të sinjalit.Kemi medium te hapura dhe te mbyllura. Vetit themelore të mediumeve transmetuese jane: gjerësia e brezit freklucncor (prej nga varet shpejtësia e transmetimit), distanca në të cilën mund të transmetohet sinjali (e mos të vije deri te humbja e informacionit), ndjeshmëria ndaj zhurmave.  
  **40- Rrjetat kompjuterike sipas hapsires qe mbulojn si ndahen** ?   
  - Rrjeta WAN (Wide Area Networks) - një apo më shumë shtete  
  -Rrjeta MAN Metropolitan Area Network) – brenda një qyteti   
  -Rrjeta LAN (Local Area Networks) – brenda një ndërtese, organizate, universiteti etj.  
  **41-Menagjimi I rrjetave qka eshte ?** - Menaxhimi i rrjetave është një proces i kontrollit te rrjetave komplekse të të dhënave me qëllim te rritjes se efikasitetit dhe produktivitetit. Qëllimi i përgjithshëm i menaxhimit të rrjetit është që të ndihmojmë në zvogëlimin e kompleksitetit të rrjetave, si dhe të sigurojmë efikasitet dhe transparencë maksimale tek konsumatorët   
  **42-Menagjimi gjat konfigurimit?** - Është proces i konfigurimit te pajisjeve që vendosen në rrjetë. Me konfigurimin e pajisjeve te ndryshme mundësohet te bëhet kontrolli i rrjedhjes së të dhënave qe transmetohen në një rrjet.   
  **43-Menagjimi i gabimeve?** - Është proces i gjetjes se problemeve ose gabimeve në një rrjetë të caktuar. Menaxhimi i gabimeve përfshinë: Detektimin e gabimeve, Gjenerimin e alarmeve, Investigimin dhe analiza te ndryshme, Statistikat për gjendjen e sistemit   
  **44-Menagjimi i Sigurise ?** - Është një proces i kontrollit te qasjes në informatat e rrjetit. Ofron mundësinë për te monitoruar pikat e qasjes dhe incizimit të informatave në baza periodike. Ofron gjurmë te auditimit dhe alarme me zë për shkelje te ndryshme te çështjeve te sigurisë.   
  **45- Menagjimi Performances ?** -Përfshinë matjen e përformances se pjesës harduerike dhe softuerike te rrjetit Shembuj te aktiviteteve matëse janë: Matja e kapacitetit të përgjithshëm, Përqindja e shfrytëzimit te linkut, Normat e gabimeve, Përgjigjen kohore